Ekki gert ráð fyrir að veðrið gangi niður fyrr en síðdegis Spáð er vonskuveðri , stormi með hríð , skafrenningi og slæmu skyggni um mest allt suðvestan - og vestanvert landið og ekki útlit fyrir að það taki að skána fyrr en upp úr miðjum degi , jafnvel ekki fyrr en síðdegis . Dregur þó úr snjókomunni suðvestanlands um hádegi , en áfram verður hvasst , skafrenningur og kóf fram á kvöld . Stórhríð er nú á Kjalarnesi og alls ekki ferðaveður . Það er hálka og mikil ofankoma á höfuðborgarsvæðinu og Suðurnesjum , víðast hvar er mjög blint og fólk beðið að vera ekki á ferðinni nema það sé bráðnauðsynlegt . Versnandi veður er á Vesturlandi . Stórhríð er við Akrafjall og í Hvalfirði , og eins er glórulaus stórhríð við Hafnarfjall . Stórhríð er víða á Snæfellsnesi annars er víða nokkur hálka á Vesturlandi ásamt skafrenningi og ofankomu .